## A blue and red logo  AI-generated content may be incorrect.

CRONFA PARTNERIAETH GYMUNEDOL COMISIYNYDD YR HEDDLU A THROSEDD

**MEINI PRAWF AC ARWEINIAD**

TROSOLWG O'R GRONFA

Mae Cronfa Partneriaeth Gymunedol Comisiynydd yr Heddlu a Throsedd yn gyfle i gefnogi mentrau ar lawr gwlad sy'n gwneud gwahaniaeth go iawn yng Ngwent. Nod y gronfa, sy'n cynnig £50,000 bob blwyddyn, yw cefnogi mentrau tymor byr, cadarnhaol sy'n helpu i wireddu blaenoriaethau Cynllun yr Heddlu, Trosedd a Chyfiawnder.

Mae grantiau o hyd at £1,000 ar gael fel costau untro ar gyfer gweithgareddau sy'n cael eu harwain gan y gymuned a mentrau lleol sy'n cyfrannu at adeiladu cymdogaethau mwy diogel a mwy gwydn ledled Gwent.

Nid oes dyddiad cau - derbynnir ceisiadau trwy gydol y flwyddyn. Fodd bynnag, pan fydd yr holl arian wedi cael ei ddyrannu, bydd y Gronfa'n cau tan y flwyddyn ariannol nesaf. Ein nod yw rhoi gwybod i ymgeiswyr am ein penderfyniad o fewn pedair wythnos i dderbyn eu cais.

PWY ALL WNEUD CAIS

Mae'r Gronfa ar agor i sefydliadau dielw sy'n gweithio i wella bywydau a diogelwch yn eu cymunedau. Mae'r canlynol yn gymwys i wneud cais:

* Elusennau cofrestredig;
* Sefydliadau gwirfoddol, grwpiau neu gymdeithasau cymunedol;
* Sefydliadau addysgol (nad ydynt yn cael eu hariannu'n bennaf gan yr Awdurdod Lleol);
* Sefydliadau sy'n ymwneud â ffydd (nid er mwyn hybu crefydd);
* Sefydliadau Corfforedig Elusennol (CIO);
* Cwmnïau Buddiant Cymunedol (CIC);
* Cwmnïau cyfyngedig gan warant; a
* Mentrau cymdeithasol.

Yn anffodus, **nid** yw cyrff cyhoeddus a sefydliadau statudol, Landlordiaid Cymdeithasol Cofrestredig / Cymdeithasau Tai, sefydliadau addysgol sy'n cael eu hariannu'n bennaf gan awdurdodau lleol yn gymwys i wneud cais.

BETH Y GELLIR EI ARIANNU

Rydym ni eisiau rhoi cymorth i brosiectau tymor byr, untro, a chostau sy'n cyd-fynd â’r Cynllun Heddlu, Trosedd a Chyfiawnder, gan gynnwys:

* Diogelwch cymunedol ac atal trosedd;
* Hybu cymdogaethau mwy diogel;
* Lleihau niwed a bregusrwydd;
* Cefnogi dioddefwyr.

Mae enghreifftiau o'r mathau o weithgareddau a chostau y gellir eu hariannu trwy'r Gronfa hon yn cynnwys y rhai isod. Fodd bynnag, nid yw'r rhestr hon yn gyflawn ac rydym yn edrych ymlaen at glywed gennych chi ynghylch sut y gallai'r arian yma wneud gwahaniaeth yn eich cymuned chi.

* Diwrnodau ymwybyddiaeth;
* Deunyddiau gwybodaeth;
* Digwyddiadau cymunedol neu ddigwyddiadau lles;
* Gweithdai;
* Cyfarpar ac adnoddau;
* Cyngor a chymorth;
* Creu mannau diogel.

Er mwyn sicrhau bod y gronfa o'r budd mwyaf i'r gymuned, ni fydd y canlynol yn cael eu hariannu:

* Grwpiau gwleidyddol neu weithgareddau sy'n hybu credoau gwleidyddol;
* Prosiectau sy'n dechrau cyn i'r cyllid gael ei gadarnhau;
* Asedau neu wasanaethau sydd o fudd i unigolyn neu gwmnïau preifat;
* Gwasanaethau statudol (e.e. awdurdodau lleol neu'r GIG);
* Taliad mewnol ar gyfer llety neu gyfleusterau;
* Prosiectau cyfalaf mawr (e.e. adeiladau, cerbydau, tirlunio);
* Nawdd unigol (e.e. taith gerdded/redeg noddedig);
* Teledu cylch cyfyng / systemau larwm;
* Costau parhaus fel rhent, cyfleustodau neu gyflogau parhaol.

Sylwer - mae dwy gronfa grant arall ar gael:

* Cronfa Ymgysylltu Cymunedol y Comisiynydd - cefnogi digwyddiadau a mentrau sy'n hyrwyddo cydlyniant ac ymgysylltu cymunedol ac amcanion Cynllun Cydraddoldeb Strategol y Comisiynydd.
* Cronfa Gymunedol y Comisiynydd - grantiau llai (hyd at £10,000) a grantiau mawr (£10,001-£50,000) ar gyfer prosiectau ar raddfa fwy a thymor hirach sy'n creu newid parhaus ledled Gwent.



## **FFURFLEN GAIS**

## **CRONFA PARTNERIAETH GYMUNEDOL Y COMISIYNYDD**

## ADRAN 1 – Manylion Y prif Ymgeisydd

|  |  |
| --- | --- |
| C1: Enw'r prif gyswllt |  |
| C2: Rhif ffôn y prif gyswllt  |  |
| C3: Cyfeiriad e-bost y prif gyswllt  |  |
| C4: Teitl swydd neu rôl |  |

ADRAN 2 – Manylion Y Sefydliad Sy’n Arwain

|  |  |
| --- | --- |
| C5: Enw’r sefydliad |  |
| C6: Rhif ffôn y sefydliad |  |
| C7: Cyfeiriad e-bost y sefydliad |  |
| C8: Cyfeiriad cofrestredig y sefydliad |  |
| C9: Gwefan a/neu dudalennau cyfryngau cymdeithasol y sefydliad  |  |
| C10: Rhif elusen gofrestredig a/neu rif y cwmni |  |

 ADRAN 3 – Manylion A Gweithgareddau’r Prosiect

|  |  |
| --- | --- |
| C11: Enw'r Prosiect |  |
| C12: Faint o bobl fydd yn elwa'n uniongyrchol ar eich prosiect / gwasanaeth? |  |
| C13: Yn ardal/ardaloedd pa awdurdod lleol bydd y gweithgareddau’n digwydd?  | [ ]  Blaenau Gwent [ ]  Caerffili [ ]  Sir Fynwy [ ]  Casnewydd[ ]  Torfaen [ ]  Gwent gyfan / ledled Gwent |
| C14: Dewiswch **UN** flaenoriaeth y mae eich prosiect yn gobeithio cyflawni mewn perthynas â hi: | [ ]  Atal trosedd ac ymddygiad gwrthgymdeithasol[ ]  Gwneud ein cymunedau'n fwy diogel[ ]  Amddiffyn pobl agored i niwed[ ]  Rhoi blaenoriaeth i ddioddefwyr[ ]  Lleihau aildroseddu   |
| C15: Dewiswch **UN** canlyniad y bydd eich prosiect yn gobeithio ei gyflawni: | [ ]  Gwell iechyd a lles [ ]  Perthnasoedd mwy cadarnhaol[ ]  Gwell sgiliau a gwybodaeth[ ]  Mwy o ymddiriedaeth a hyder cymunedol[ ]  Mwy o ddewisiadau bywyd cyfoethocach[ ]  Gallu ymdopi ac adfer yn well[ ]  Teimlo'n fwy diogel  |
| C16: Rhowch ddisgrifiad manwl o'r prosiect/gwasanaeth rydych yn gwneud cais am gyllid ar ei gyfer a, ble y bo'n berthnasol, rhowch esboniad a thystiolaeth o ba broblemau / anghenion mae eich prosiect yn ceisio ymdrin â nhw. ***Uchafswm o 500 gair*** |  |

## ADRAN 4 – Cais Am Gyllid

|  |  |
| --- | --- |
| C17: Faint o gyllid rydych yn gwneud cais amdano gan Swyddfa'r Comisiynydd?  | £ |
| C18: Yn y tabl isod, nodwch y gwariant rydych yn gwneud cais amdano: |
| **Disgrifiad** *(dadansoddwch fel y bo'n briodol e.e. nodwch gostau cyfarpar, gwirfoddolwyr ac ati. Ychwanegwch fwy o resi fel y bo angen)* | **Swm** |
|  | **£** |
|  | **£** |
|  | **£** |
|  | **£** |
|  | **£** |
|  | **£** |
| **CYFANSWM** | **£** |

## **DATGANIAD**

* Mae gen i awdurdod i gyflwyno'r cais hwn ar ran y sefydliad / gweithgarwch.
* Rwyf yn ardystio bod y wybodaeth a ddarperir yn y cais hwn a'r holl ddogfennau ategol yn gywir.
* Rwyf yn cadarnhau na fydd derbyn cyllid a gynigir yn arwain at gyllid dyblyg mewn unrhyw agwedd ar y gyllideb y gofynnir amdani.
* Os bydd y wybodaeth yn y cais yn newid mewn unrhyw ffordd byddaf yn rhoi gwybod i Swyddfa'r Comisiynydd ar unwaith.
* Rwyf yn caniatáu i Swyddfa'r Comisiynydd gofnodi'r wybodaeth yn y ffurflen hon yn electronig ac i gysylltu â fy sefydliad ar y ffôn, trwy'r post neu e-bost gyda gwybodaeth am ei gweithgareddau ac am gyfleoedd cyllido; a
* Rwyf yn cytuno i gymryd rhan yn y gwaith monitro, archwilio a gwerthuso sy'n gysylltiedig â'r ffrwd cyllid hon.

|  |  |
| --- | --- |
| Llofnod |  |
| Enw mewn priflythrennau |  |
| Dyddiad |  |
| Swydd yn y sefydliad |  |

**Pan fydd y ffurflen wedi'i llenwi, anfonwch hi at**

**PCCFunding@gwent.police.uk**